OBVESTILO

**OBVESTILO** je besedilo, s katerim nekoga o nečem obvestimo, mu nekaj sporočimo.

**OBVESTILA** nam torej povedo, **KAJ** se dogaja ali kaj se bo dogajalo,

**KJE** in **KDAJ** se bo dogodek zgodil ter **KDO** so udeleženci dogodka.

Obvestila so lahko **NEURADNA** ali **URADNA.** Uradno obvestilo pošiljajo različne organizacije, društva, državni organi, šola, zdravstveni dom … neuradnega pa prijatelj, znanec, sorodnik.

Uradno obvestilo ima predpisano zgradbo, ki jo moramo upoštevati.

Podatki morajo biti razporejeni točno tako, kot je navedeno spodaj.

Zgradba URADNEGA obvestila:





Še praktični primer:

Maja Keržič

Pavčkova cesta 66

1234 Mengeš

Mengeš, 24. 3. 2020

Učenec Matjaž Smuk Zajčja cesta 12

1212 Mala vas OBVESTILO

Spoštovani!

Obveščam vas, da bo od 25. 6. 2020−2. 7. 2020 na Bledu potekal naravoslovno-raziskovalni tabor. Vljudno vabljeni na zanimivo počitniško pustolovščino. Prijave zbiramo na [www.literarni-tabor.si.](http://www.literarni-tabor.si/) Pohitite s prijavo, saj je število mest omejeno.

Lep pozdrav!

 Maja Keržič

Maja Keržič (lastnoročni podpis)

**NEURADNO OBVESTILO** pa ima bolj enostavno obliko.

**Primer: **





**Primer:**

Mengeš, 24. 3. 2020

OBVESTILO

Dragi Matjaž!

Zasledila sem prijavnico na naravoslovno-raziskovalni tabor. Nujno se moraš prijaviti, saj je to res edinstvena priložnost! Hitro se prijavi, saj je število mest omejeno!

Čau!

Maja Keržič

Obvestila so **JAVNA** ali **ZASEBNA. Javna obvestila** so namenjena širši javnosti, to so npr. natečaji, na katere si vabljen, televizijski ali radijski spored, vozni red, urniki … **zasebna** pa so namenjena posamezniku ali manjši skupini ljudi, npr. sporočila sošolk, sošolcev, znancev, prijateljev …